Разисквания - Среща на високо равнище между ЕС и Канада (разискване) - Вторник, 20 април 2010 г.\nЕтапи на разглеждане на документите : Избор...RC-B7-0233/2010B7-0233/2010B7-0234/2010B7-0235/2010\n11. Среща на високо равнище между ЕС и Канада (разискване)\nПредседател. – Следващата точка е изявлението на заместник-председателя на Комисията/върховен представител на Съюза по въпросите на външните работи и политиката на сигурност относно срещата на високо равнище между ЕС и Канада.\nКатрин Аштън, заместник-председател на Комисията и върховен представител на Съюза по въпросите на външните работи и политиката на сигурност. – (EN) Г-н председател, Канада е една от най-старите и най-единомислещи партньори на Европейския съюз. Работим заедно по широк кръг от въпроси – както на двустранна основа, така и, разбира се, по целия свят.\nВръзката ни произтича от обща история, която датира от дълги времена и се корени в дълбоки общи ценности. На тази основа си сътрудничим, за да защитаваме нашите общи интереси. Правим това, разбира се, в полза на гражданите на Европа и Канада, но и за да насърчим сигурността и благоденствието в световен мащаб.\nТака че това е важна връзка. Трябва да се грижим за нея и да инвестираме в нея, за да реализираме пълния й потенциал. Това е целта на следващата среща на високо равнище между ЕС и Канада, която ще се проведе в Брюксел на 5 май.\nМоментът е подходящ. Защото това означава, че докато Канада председателства Г-8 и Г-20 в края на юни, нашата среща на върха ЕС-Канада ще ни позволи да прегледаме и очертаем нашите стратегии по глобалните теми, които ще бъдат представени на Г-8 и Г-20, като например как да насърчаваме устойчиво икономическо възстановяване, сътрудничество в областта на реформата и регулацията на финансовия пазар, изменението на климата и борбата с разпространението на ядрено оръжие.\nНеотдавна присъствах на срещата на външните министри от Г-8 в Канада, където бяха обсъдени много от тези въпроси.\nЩе имаме възможност и да обсъдим двустранните отношения между ЕС и Канада и как работим заедно при регионални кризи. Целта ни е срещата на високо равнище да бъде целенасочена и делова.\nПредвид нашите двустранни отношения срещата на високо равнище ще се занимава с усилията за подобряване и модернизиране на отношенията между ЕС и Канада. Срещата ще ни предложи отлична възможност за осигуряване на подкрепа на най-високо политическо равнище за постигане на амбициозно икономическо и търговско споразумение възможно най-скоро.\nЩе направим преглед на напредъка, постигнат по време на първите три кръга от преговори, но и ще дадем нов тласък на преговорите, имайки предвид важността им за разширяването на търговията и за създаването на работни места. По отношение на търговията като цяло, срещата на високо равнище следва да изпрати ясно послание, че ЕС и Канада отхвърлят протекционизма, припомняйки нашия ангажимент за постигане на амбициозно, всеобхватно и балансирано завършване на кръга за развитие от Доха.\nНа срещата на високо равнище следва също така да се засегне въпроса и за реципрочните безвизови пътувания. Нашата цел е ясна: искаме безвизово пътуване до Канада за всички граждани на ЕС възможно най-скоро.\nЩе имаме възможност да обсъдим и сътрудничеството ни по отношение на управлението на кризи, което, радвам се да кажа, се разраства бързо. В момента текат няколко операции по управление на кризи, най-видимо полицейската мисия в Афганистан, където нашето сътрудничество с Канада е образцово.\nХаити също ще бъде в дневния ред на срещата на високо равнище по очевидни причини. Канада играе много важна роля в Хаити и една от областите, в които можем и следва да активизираме съвместните ни усилия, е свързването на управлението на кризи с дългосрочното развитие. Това е и въпросът, който подчертах на конференцията относно Хаити, проведена на 31 март в Ню Йорк, председателствана от ЕС и Канада, заедно с Франция, Испания и Бразилия.\nЗаедно с колегите от Комисията, отговарящи за развитието, Андрис Пиебалгс, и за международно сътрудничество, хуманитарна помощ и управление на кризисни ситуации, Кристалина Георгиева, бях доволна да обявя в Ню Йорк, че ЕС ще осигури над 1,2 млрд. евро за възстановяването и развитието на Хаити.\nЕС и Канада имат дългосрочен ангажимент да помагат на Хаити по пътя към възстановяването; за изграждането на по-добро бъдеще.\nНа срещата на високо равнище ще бъде разгледан въпроса за изменението на климата. Като се има предвид контекста след Копенхаген, адаптирането и ограничаването на последиците от изменението на климата ще запази челното си място в дневния ред и ще изисква подкрепящи енергийни политики. Широко подкрепена е идеята, че сътрудничеството между ЕС и Канада следва да се съсредоточи върху механизмите за финансиране, както и върху подкрепа за чисто развитие на трети държави.\nПоследиците от изменението на климата за Арктика ще бъде друг важен елемент от разискванията на срещата на върха. Никъде другаде последствията от изменението на климата не са по-сериозни, отколкото в региона на Арктика. Промените в околната среда оказват все по-голямо влияние върху хората, биоразнообразието и природата на Арктика – както на сушата, така и в морето. Опазването на региона, включително и на населението му, е основна цел на политиката на ЕС за Арктика, както колегите вероятно си спомнят от моето изявление по време на заседанието на Парламента през март. С повече от 40% от територията си по суша, разположена на север, Канада споделя нашия интерес към опазване на околната среда на Арктика и осигуряване на устойчивото икономическо и социално развитие на региона.\nИ накрая, когато говорим за подобряване и модернизиране на отношенията между ЕС и Канада, имаме предвид рамковото споразумение между Европейската общност и Канада от 1976 г. То все още е в сила, но е остаряло. Сътрудничеството между ЕС и Канада обхваща и други области като външната политика и сигурността и по-тясно сътрудничество в областта на правосъдието и вътрешните работи.\nТака че се нуждаем от осъвременено рамково споразумение, което да обхване всички наши секторни споразумения, включително всеобхватното икономическо и търговско споразумение, и понастоящем с Канада водим разговори, чрез които проучваме надграждането на споразумението.\nВ свят на големи предизвикателства и постоянни промени се нуждаем от партньори. Канада е една от най-важните партньори на Европейския съюз. Целта ни е ползотворна среща на високо равнище с ясни резултати.\nElisabeth Jeggle, от името на групата PPE. – (DE) Г-н председател, баронесо Аштън, госпожи и господа, благодаря Ви, баронесо Аштън, за подробното изявление. Като заместник-председател на делегацията на Европейския парламент за връзки с Канада аз съм особено доволна, че обсъждаме в Парламента предстоящата среща на високо равнище между ЕС и Канада. Както знаете, за съжаление, гласуването беше отложено за началото на май. Въпреки това искам да представя накратко въпросите, които са важни за групата на Европейската народна партия (Християндемократи).\nОт 1959 г. Канада е един от най-близките и най-старите партньори на Европейския съюз. Канада и Европейският съюз споделят много общи ценности и твърдо подкрепят многостранен подход към решаването на глобалните предизвикателства. През 2010 г. Канада председателства срещата на Г-8 и ще бъде домакин на следващата среща на Г-20. По отношение на текущите преговори за всеобхватно икономическо и търговско споразумение между Европейския съюз и Канада, за нас е важно да задълбочим и утвърдим добрите отношения между двамата партньори на предстоящата среща на високо равнище.\nПоради това в предложението ни за обща резолюция призоваваме за съгласуван и последователен подход към предизвикателствата, пред които сме изправени, по-конкретно по отношение на финансово-икономическата криза, външната политика и политиката на сигурност, сътрудничеството за развитие, политиката в областта на климата и енергийната политика, и преговорите от Доха. Но също така призоваваме на предстоящата среща на високо равнище между ЕС и Канада да се реши проблемът, свързан с визовите изисквания, повторно наложени от канадското правителство за гражданите на ЕС от Чешката република, България и Румъния. На този фон горещо приветстваме откриването на визова служба в Канадското посолство в Прага и създаването на експертна работна група по въпроса.\nИ накрая, искам да подчертая още веднъж, че съм убедена, че срещата на високо равнище между ЕС и Канада ще задълбочи вече тесните политически отношения между двете страни. Благодаря за ангажираността и вниманието ви.\nIoan Enciu, от името на групата S&D. – (RO) Както каза и г-жа Аштън, върховният представител, Канада е един от най-старите партньори на Европейския съюз и тазгодишната среща на високо равнище е важна за продължаването и укрепването на тясното сътрудничество във всички области: икономика, търговия, изменение на климата и войски. Приветствам предприетите до момента мерки, насочени към подписване на търговско споразумение между ЕС и Канада, и се надявам, че тазгодишната среща ще предостави необходимия стимул за финализирането му.\nПредвид настоящата икономическа ситуация и състоянието на климата, трябва да подчертая необходимостта от тясно сътрудничество за намиране на алтернативи на традиционните източници за производство на енергия, отчитащи особеностите на двете страни, Европейския съюз и Канада, които участват в разработването и използването на нисковъглеродни технологии. В същото време следва да се насърчи сътрудничеството в сектора на енергетиката и климата и в морския сектор в региона на Арктика.\nИма и чувствителни въпроси, които ще бъдат разгледани на срещата на високо равнище. Имам предвид екологичните проблеми, глобалното затопляне, търговското споразумение за борба с фалшифицирането (ACTA), всеобхватното икономическо и търговско споразумение (ВИТС), банковия сектор, стабилизирането на финансовите и икономическите пазари, конференцията на страните по Конвенцията за международна търговия със застрашени видове от дивата фауна и флора (CITES) и споразумението между ЕС и Канада относно данните от досиетата на пътниците (PNR). Считам, че като се има предвид опита от миналото, Европейският съюз и Канада ще успеят да решат възможно най-много от тези въпроси. Но към въпросите трябва да се подходи с такт и разбиране, без обвинения, с поглед напред към бъдещето и като се вземат предвид интересите на гражданите от двете страни. Гарантирането на реципрочност в двустранните отношения е един от основните принципи на Европейския съюз. Надяваме се, че в близко бъдеще Канада ще отмени визите за румънски, чешки и български граждани, като по този начин ще гарантира справедливо и равно третиране на всички граждани на Европейския съюз.\nИ накрая, като се има предвид, че становището на Европейския парламент е необходимо преди подписването на международни договори, той трябва да бъде включен и консултиран от самото начало на всеки проект. Възползвам се от възможността да призова Комисията да установи ефективна комуникация с Европейския парламент за постигане на устойчиви резултати.\nWolf Klinz, от името на групата ALDE. – (DE) Г-н председател, госпожи и господа, партньорството между ЕС и Канада работи много добре не само в областта на икономиката, но и по въпроси в областта на външната политика, като Иран, Афганистан, Хаити и други подобни въпроси.\nВъпреки това сме изправени пред редица сериозни предизвикателства. Сигурен съм, че можем да ги преодолеем, защото имаме толкова близко приятелство и партньорство. Имам предвид пет въпроса, по-конкретно. Първо, трябва да регулираме финансовия сектор правилно. Много беше обещано от Г-20 и считам, че е важно да бъде ясно показано на срещата на Г-20 в Торонто, чийто домакин е Канада, че държавите от Г-20 предприемат конкретни мерки, а не дават само обещания.\nВторият ми въпрос вече беше споменат. Целите ни в областта на климата са много сходни. Ние в Европа определено можем да се поучим от Канада за улавянето и съхранението на въглероден диоксид и други разработки в сектора. Надяваме се, че ще можем да се споразумеем за общи стандарти за намаляване на емисиите.\nТретият ми въпрос е свързан с необходимостта от ново търговско споразумение и считам, че целите ни и в това отношение са много сходни. Искам да подчертая две области, в които са необходими действия и в които възнамеряваме да постигнем сближаване, но все още сме далеч един от друг. Едната е безвизовото пътуване, което Вие, баронесо Аштън, вече посочихте. Надявам се, че отношението към етническите малцинства от държавите членки на ЕС ще бъде същото като към всички други граждани на ЕС.\nПоследният ми въпрос касае споразумението относно данните за пътниците, което изтече през есента миналата година. То де факто е все още в сила, но вече няма правно основание. Нуждаем се от ново правно основание, за да изготвим ново споразумение. Новото правно основание трябва да гарантира зачитането на гражданските права. Съвременните технологични възможности за работа в мрежа не следва да бъдат използвани за злоупотреба с наличната информация, свързана с имена, дати на раждане, подробности за полета, кредитни карти и т.н. Надяваме се, че можем да работим заедно, за да създадем правна основа, която съответства на нашата европейска концепция за гражданските права.\nReinhard Bütikofer, от името на групата Verts/ALE. – (DE) Г-н председател, баронесо Аштън, Канада е добър приятел и важен партньор на ЕС. Тя е и важен участник на международната сцена, както и зряла демокрация, от която можем да научим много. Тъй като обаче преди много време приехме резолюция относно Канада в залата, следва да се възползваме от възможността да разгледаме по-сериозно отношенията между Европа и Канада, отколкото са представени в резолюцията.\nСчитам за твърде неловко, че резолюцията касае многото общи предизвикателства, но сред тях не се включва политиката относно Арктика. Не се говори за опазването на Арктика чрез цели и стандарти. Арктика се споменава само бегло, а фактът, че през март Канада възпрепятства Швеция, Финландия, Исландия и коренното население да участват в международна среща по въпросите на Арктика по твърде враждебен начин, е напълно пренебрегнат.\nСмущава ме фактът, че не са разгледани въпросите по отношение на битуминозните пясъци, червения тон и забраната за убиване на тюлени. Не става дума само за провокиране на Канада. Но ако говорим сериозно с приятел, е глупаво и срамно да не обсъдим проблемите, които имаме. Не се споменава, че Канада не изигра особено положителна роля в Копенхаген. Проблемът с визовата политика, по-конкретно по отношение на Чешката република и ромите, следва да се подчертае по-ясно.\nТрябва да работим заедно като приятели, но да не прикриваме проблемите, защото това не помага на никого. Затова моята група ще се стреми да гарантира, когато гласуваме, че проблемите с битуминозните пясъци и вноса на тюленови продукти ще бъдат включени в резолюцията.\nPhilip Bradbourn, от името на групата ECR. – (EN) Г-н председател, като председател на делегацията за връзки с Канада горещо приветствам резолюцията, която всъщност е първата част от срещата на високо равнище между ЕС и Канада. Както беше споменато, Канада е един от най-старите партньори на Европа и укрепването на нашите отношения отвъд Атлантическия океан се превърна в приоритет и за двете страни. Както каза баронесата във встъпителните си бележки, напредват обсъжданията с Канада за постигане на всеобхватно икономическо и търговско споразумение, което, надяваме се, ще се превърне в образец за бъдещи търговски споразумения между ЕС и трети държави.\nПарламентът ще трябва да одобри споразуменията и се надявам, че Комисията ще се погрижи членовете, особено на парламентарните делегации и на комисията по международна търговия, да бъдат напълно информирани и да участват на всеки етап от обсъжданията.\nНапълно подкрепям настоящата резолюция, тъй като е кратка и ясна и се придържа към въпросите на срещата на високо равнище и отношенията ни с канадското правителство. Определя положителен тон за бъдещите обсъждания и илюстрира желанието на Парламента за положителни отношения с най-стария ни търговски партньор. На основата й можем да утвърдим репутацията не само на залата, но и на бъдещите преговори с трети държави.\nJoe Higgins, от името на групата GUE/NGL. – (EN) Г-н председател, няма оценка на социалните, екологични и икономически последици от икономическо споразумение между Европейския съюз и Канада.\nКанадското професионално обединение на държавните служители, с 600 000 членове в области като здравеопазване, образование, местни общини, обществени услуги и транспорт, е сериозно загрижено за последиците от подобно споразумение. Националното професионално обединение на държавните и частни служители, с 340 000 членове в Канада в публичния и частния сектор, е също толкова загрижено, колкото и Съюза на държавната администрация на Канада, със 165 000 членове.\nРаботниците са разтревожени, защото разбират, че споразумението ще бъде прилагане предимно с оглед на икономическия интерес на едрия бизнес в Канада и Европейския съюз, а не на трудещите се или на социалната справедливост.\nСега европейските и канадските транснационални корпорации искат да проникнат в предоставянето на публични услуги в Канада – при максимална печалба, разбира се. Те гледат на споразумението между ЕС и Канада като средство за широка приватизация в области като обществен транспорт, водоснабдяване и електричество. Подобно развитие ще застраши заплатите и условията за канадските работници. Това може да е началото на края по абсолютно същия начин, както видяхме в Европа, където с подкрепата на Комисията на ЕС частни дружества, предоставящи услуги, експлоатират работниците, както беше доказано, когато Комисията изправи люксембургската държава пред съда, заради желанието й работниците мигранти да получат същата защита, като люксембургските работници.\nСега канадската вода е на прицел на мултинационални компании. Някои мултинационални компании със седалище в ЕС създадоха хаос в държави като Боливия по отношение на приватизацията във водния сектор и пагубното им влияние вече се усеща в Канада.\nЗа щастие, обикновените хора в Канада са готови да се борят, за да защитят общественото водоснабдяване. Ще трябва да бъдат много внимателни.\nЗагрижени са и професионалните съюзи на европейските работници в публичния сектор и призовавам и канадските и европейските професионални съюзи да изградят истинска кампания в защита на публичния характер на обществените услуги с демократичен контрол вместо с максимизиране на печалбата, но не само да се обединят на равнище ръководители, а да има реално участие на обикновените хора за защита на публичните услуги.\nAnna Rosbach, от името на групата EFD. – (DA) Г-н председател, Европа и Канада се радват на добро партньорство от много години, така че е съвсем естествено да се стремим да разширим свободната търговия. Сегашният метод обаче най-добрият ли е с оглед на времето, което преговорите отнемат? Не е ли апаратът на ЕС твърде тромав и бюрократичен за справянето с тази задача?\nКанада иска споразумение за свободна търговия с ЕС, но в същото време отказва да забрани ужасния начин за клане на тюлени, който категорично противоречи на всички правила за хуманно отношение към животните.\nПо същия начин Канада иска правото да облага транспорта през Северозападния проход. Но маршрутът на север от Америка трябва да бъде свободно достъпен за всички. Северозападният проход е идеален начин за спестяване на време, средства и гориво и е от полза за околната среда. Той подобрява конкурентоспособността на всички държави от северното полукълбо. Затова настоятелно призовавам Канада да преследва идеите зад споразумението за свободна търговия и да се откаже от всякакви идеи за облагане на използването на открито море.\nAndreas Mölzer (NI). – (DE) Г-н председател, като че ли не беше достатъчно неловко, че изтече информация по средата на преговорите за всеобхватно икономическо и търговско споразумение (ВИТС), а беше отправено и обвинението, че Канада е принудена да адаптира законодателството си по отношение на авторското право към стандартите на САЩ и ЕС като част от ВИТС и търговското споразумение за борба с фалшифицирането (ACTA). Изглежда, че ВИТС предполага сериозна приватизация, дерегулация и преструктуриране. Това включва и възпрепятстване на местните органи да прилагат конкретни насоки относно местните или етническите поръчки. Разбира се, има смисъл големите поръчки да бъдат подложени на търг и трябва да има правила, които да гарантират, че корупцията и непотизмът не са често срещани.\nПри положение че нашите местни органи вече се оплакват, че не могат да използват дружества, които показват социална ангажираност, а вместо това обикновено са принудени да дават поръчки на предприятия, които доминират на пазара, става все по-неразбираемо да налагаме подобни регламенти на други държави. След като споразуменията за свободна търговия позволяват на мултинационални компании да съдят правителства за нанесени вреди вследствие на решенията им относно околната среда и здравето, е ясно, че Европейският съюз е научил твърде малко от финансово-икономическата криза и продължава да се движи с грешния неолиберален курс.\nАко ЕС наистина иска да е от полза за своите граждани, както винаги се твърди от импровизираните трибуни, трябва да спре да върви по грешния път и да се превърне в крепостна стена срещу глобализацията, подкрепяйки приятелски сили като Канада.\nCristian Dan Preda (PPE). – (RO) Първо искам, също като други колеги, да подчертая, че срещата на високо равнище между ЕС и Канада е голяма възможност за задълбочаване на партньорството ни със средището на тази важна демокрация. Връзката е изключително важна за ЕС, тъй като включва партньори, които споделят едни и същи ценности и работят заедно в продължение на много години.\nСъщевременно искам да ви напомня декларацията от предишната среща на върха между ЕС и Канада, проведена в Прага през май 2009 г., която потвърди общата цел на партньорите, цитирам, „за утвърждаване на свободното и сигурно движение на лица между ЕС и Канада с цел скорошно разрешаване на безвизови пътувания до Канада за всички граждани на ЕС“.\nЕдна година по-късно сме длъжни да отбележим, че сме далеч от постигането на тази цел. Към момента освен че за румънците и българите все още се изискват визи, както знаете, миналата година бяха повторно въведени визи и за Чешката република.\nМисля, че имаме преди всичко проблем с реципрочността. Като се има предвид, както добре знаете, че всички държави-членки на ЕС отмениха визите за канадските граждани в съответствие с нашето законодателство ние имаме проблем, ако мога така да го нарека, с последователността, тъй като Канада премахна изискването за визи за една от страните кандидатки, Хърватия, докато, повтарям, за момента запазва визовите изисквания за граждани от държави-членки на ЕС.\nЗатова считам, че на срещата на високо равнище през май трябва да бъде постигат значителен, ако не и решителен напредък по въпроса за отмяната на визите за всички граждани на държавите-членки на ЕС. Считам, че са необходими конкретни мерки и тази цел трябва да бъде поставена възможно най-напред в дневния ред, защото вече не сме доволни от принципни декларации. Подобна форма на дискриминация е изключително несправедлива, особено за гражданите на държавата-членка на Европейския съюз, от която съм и аз и която е постигнала значителен технически напредък по отношение на отмяната на визите.\nJörg Leichtfried (S&D). – (DE) Г-н председател, чудя се защо винаги ми се струва, че Комисията не желае да представя нещата пред Европейския парламент. Такъв е случаят със споразумението за свободна търговия, по което се водят преговори с Канада. Бих искал да се присъединя към критиките, отправени от колеги, които казват, че някои от фактите са подозрителни, по-конкретно споменатото от г-н Higgins, с когото съм напълно съгласен.\nПо мое мнение, търговските споразумения са хубаво нещо, ако насърчават общия просперитет на двете страни, но не и когато почти изцяло служат на интересите на няколко големи мултинационални компании. Когато разберете, че здравеопазването, образованието и обществената сигурност изведнъж са се превърнали в обект на търговски споразумения и че трябва да бъдат либерализирани и приватизирани, започвате да подозирате, че споразумението е в полза на малцина и ще навреди на много други. Искам да отправя предупреждение към хората, които се опитват да заобикалят Европейския парламент при подобни споразумения.\nВторият въпрос, който искам да посоча, е следният. Ако се срещате и преговаряте с дългосрочен партньор като Канада, ще трябва да обхванете и някои неприятни теми. Считам, че обсъжданията и споразумението следва да включат и въпроса за избиването на тюлени. Целта не е да се подразни някого, а да се изясни европейската позиция и да се намери решение, което да сложи край на безобразното извличане на печалба за сметка на малки животни.\nMarian-Jean Marinescu (PPE). – (RO) Моят колега, Sebastian Bodu, не може да присъства в Страсбург днес и аз ще го представлявам.\nПонастоящем 39 милиона европейски граждани от Румъния, Чешката република и България не могат да пътуват до Канада без виза. Повече от половината от тях – 22 милиона – са румънци. Запазването на визовия режим за влизане в Канада, както и в Съединените щати, създава ситуация, при която някои европейци са втора класа граждани.\nСвободата на движение на европейските граждани трябва да бъде третирана по един и същи начин. Въпросът за визите засяга отношенията между Европейския съюз и Канада. Председателят Барозу призова на предишните срещи на високо равнище за решаване на проблема. Въпросът не трябва да се изоставя.\nВ случая с Румъния делът на отказаните визи за румънски граждани е спаднал от 16% на 5% от 2004 до 2008 г. Около 200 000 румънци живеят в Канада, по-голямата част от които са влезли чрез официалните имиграционни схеми на канадската държава. Не разбирам защо Канада предприема различни подходи. През 2009 г. бяха отменени визите за европейска държава, която не е държава-членка на Европейския съюз, като за причина беше посочено, че голям брой граждани с произход от конкретната държава вече живеят в Канада.\nСчитам също, че визовият режим за Чешката република трябва да бъде отново отменен. Изложената причина за повторното въвеждане на визите не трябва да се превърне във фактор за останалите държави. Въпросът за визите беше включен в дневния ред на срещата на високо равнище между ЕС и Канада от Европейския парламент. ЕС трябва да поддържа позицията, застъпена през октомври 2009 г., за прилагане на клаузата за солидарност, ако проблемът не бъде решен до края на 2010 г.\nГ-жо Аштън, отмяната на визите за държавите-членки ще бъде голям успех за Вас. Пожелавам Ви успех в това начинание.\nKriton Arsenis (S&D). – (EL) Г-н председател, Канада е един от най-старите и най-близки съюзници на Европейския съюз от 1959 г. насам. Нашето сътрудничество обаче трябва винаги да се основава на общи ценности и взаимно уважение.\nКанада е един от десетте най-големи източници на емисии на парникови газове в света и единствената държава, която макар и подписала и ратифицирала Протокола от Киото, след това публично обяви, че няма намерение да спази правните си задължения. Вместо да намали емисиите с 6% в сравнение с 1990 г., Канада ги е увеличила с 26%. Основната причина е производството на битуминозен пясък. Емисиите на парникови газове от производството на битуминозен пясък са от три до пет пъти по-големи от конвенционалното производство на петрол и природен газ. Производството на битуминозен пясък изисква от два до пет барела вода за всеки извлечен барел пясък и създава редица отпадъчни продукти, които заплашват и биологичното разнообразие, и живота на местните жители. Производството също така унищожава тайгата, която поглъща голяма част от въглерода на планетата. До 2020 г. битуминозният пясък вероятно ще е произвел повече емисии от Австрия и Ирландия. Канада харчи едва 77 долара на глава от населението за екологосъобразни субсидии, в сравнение с 1 200 долара за Корея, 420 за Австралия и 365 за САЩ.\nГарантирането на опазването на тайгата е изключително важно и е важно да настояваме Канада да спазва международните споразумения, които заедно сме подписали, но които само ние зачитаме, и това трябва да бъде основата за по-нататъшно сътрудничество.\nMiroslav Mikolášik (PPE). – (SK) От 1959 г. Канада е един от най-близките и най-стабилни партньори на Европейския съюз. Радвам се, че икономическото положение в Канада се подобри по време на мандата на сегашната дясна администрация, което не се случи по време на предишни мандати.\nПодобряването на икономическото положение и по-стабилният канадски долар, които водят до по-голямо благоденствие за канадските граждани, изпратиха положително послание и към други държави, което създава благоприятни условия за развитието не само на политическо, но и на икономическо сътрудничество. Считам, че срещата на високо равнище между ЕС и Канада в Брюксел ще постигне конкретен напредък в преговорите по сложното споразумение за икономическо партньорство.\nКанада е единадесетият по големина търговски партньор на ЕС, заемащ до 1,7% от общата външна търговия на Съюза, а ЕС е вторият по големина инвеститор в Канада, докато Канада е четвъртият по големина инвеститор в ЕС.\nПрез 2008 г. общият обем на търговията със стоки достигна почти 50 млрд. евро, а с услуги – 20,8 млрд. евро. Либерализирането на търговията със стоки и услуги между ЕС и Канада, заедно с по-голям достъп до пазарите, ще направи възможно да се подпомогне и задълбочи двустранната търговия, която със сигурност ще донесе значителни ползи за икономиките и на ЕС, и на Канада.\nJan Březina (PPE). – (CS) Г-н председател, баронесо Аштън, госпожи и господа, общата визова политика на ЕС сега е изправена пред голямо предизвикателство под формата на визовите изисквания, наложени за последните 10 месеца от Канада за гражданите на Чешката република. Канада чрез с едностранната си мярка по отношение на Чешката република по недопустим начин заобиколи органите на ЕС, отговарящи за общата визова политика. По този начин бяха застрашени правата на гражданите на държава-членка, както и престижът на институциите на ЕС, отстояващи правата. Безпрецедентното действие от страна на канадското правителство към държава-членка на Европейския съюз поставя под въпрос солидарността на целия ЕС.\nЧешките граждани разчитат на Европейската комисия решително да поеме ролята на защитник и представител на държава-членка и законните й интереси. Налице ще бъде уникална възможност за това на предстоящата среща на високо равнище между ЕС и Канада, където въпросът за визите следва да бъде сред обсъжданите теми. Крайно време е да се постигне напредък по проточилия се проблем. Приветствах факта, че през октомври 2009 г. Комисията прие доклад, в който призова Канада да създаде визова служба в Прага и да установи график за отмяната на визите. Канада изпълни първото изискване, но все още не е изпълнила второто и следователно нито Европейската комисия, нито Съветът следва да са доволни от напредъка към днешна дата. Натискът върху Канада не следва да намалява, а напротив, да се увеличава. В този смисъл искам да призова Комисията да направи ясно изявление по отношение на ангажимента си да предложи, в случай на недостатъчен напредък, контрамерки, включително въвеждане на визи за канадските длъжностни лица и дипломати.\nИзразявам твърдо убеждение, че трябва да спрем да протакаме. Чешките гражданин не искат обещания и съчувствие от органите на ЕС, а конкретни, целеви действия. Според мен топката сега е в ръцете на Комисията, и по-конкретно на председателя Барозу, който ще бъде основният партньор в преговорите на канадския министър-председател на срещата на високо равнище. Ако не започнем да действаме уверено и енергично спрямо канадското правителство, всички усилия, които полагаме, ще загубят смисъл и резултатът ще бъде, че вярата на чешките граждани в европейските институции ще бъде сериозно подкопана. Европейската солидарност ще е празни приказки за тях.\nOthmar Karas (PPE). – (DE) Г-н председател, баронесо Аштън, госпожи и господа, като член на делегацията на ЕС за връзки с Канада, искам да подчертая факта, че Канада и ЕС споделят общи ценности. Общите ни ценности формират основата на структурата на нашето общество и са от основно значение в това отношение. Следва да се възползваме все повече от общата основа, за да поемем съвместна отговорност за преструктуриране на основните глобални условия. Тесните ни исторически и културни връзки и зачитането от наша страна на многостранното сътрудничество, включително и подкрепата за Хартата на Организацията на обединените нации, са в основата на нашето партньорство. Трябва да подобрим и утвърдим отношенията си на различни равнища, по-специално, разбира се, на политическо равнище.\nСпоразумението, което обсъждаме днес, ще бъде първото въз основа на новия Договор и Комисията следва да бъде наясно с това. Основните изисквания за успешно вземане на решение по споразумението са прозрачност, сътрудничество и включването на Парламента. Два важни въпроса бяха повдигнати в обсъждането. Едностранните визови правила за чешките граждани са неприемливи и следва да бъдат премахнати. Критиката на Канада спрямо стриктните правила за продажбата на тюленови продукти означава, че не ние трябва да се променим, а че Канада трябва да се промени.\nЕдна от целите на споразумението между ЕС и Канада обаче е да работим заедно, за да създадем по-голямо търговско пространство от Северноамериканското споразумение за свободна търговия (НАФТА). Не става въпрос само за икономическо сътрудничество, но и да бъде изпратено послание, че протекционизмът не е приемлив. Щастливо стечение на обстоятелствата е, че Джо Байдън ще говори пред Европейския парламент в Брюксел в деня на срещата на високо равнище между ЕС и Канада, тъй като ефективното, професионално сътрудничество с двете части на северноамериканския континент е важно за нас и защото заедно искаме да поемем по-голяма отговорност в света.\nZuzana Roithová (PPE). – (CS) Баронесо Аштън, искам да привлека вниманието Ви към това, че ахилесовата пета на успешното ратифициране на споразумението между ЕС и Канада е едностранното въвеждане на визи за Чешката република, Румъния и България, тъй като то създава недопустима форма на граждани втора класа на ЕС. Не само други държави ще покажат солидарност с нас, но и много членове на ЕП ще имат правото да блокират ратификацията, ако Канада не изпълни обещанието си да затегне слабата си политика в областта на убежището, което се предполага, че е предпоставка за отмяната на визовите ограничения. Баронесо Аштън, можете ли да ми кажете дали сте показали на Канада, че не е приемливо да отложи за 2013 г. затягането на щедрия закон относно убежището, който позволява злоупотреби, и че трябва да измени закона възможно най-скоро, като отчита общите ценности и добрите икономически отношения, които има с Европейския съюз, чиито условия трябва да бъдат включени в новото търговско споразумение? Г-жо заместник-председател, считате ли за приоритет да поставите въпроса за този срок на срещата на високо равнище с Канада след две седмици и да настоявате за отмяната на визите преди подписването на споразумението с Канада? Ако не, съзнавате ли, че е възможно важното споразумение да не бъде ратифицирано тук, в Европейския парламент, защото ние не възнамеряваме да приемем такова поведение от страна на Канада по отношение на три държави-членки на ЕС?\nГоспожи и господа, искам да ви благодаря за солидарността от името на милиони граждани и да приветствам факта, че вашият проект на обща резолюция, който ще гласуваме в Брюксел, съдържа ясен призив за изменение на канадската система за предоставяне на убежище и за възможно най-бърза отмяна на визовите ограничения за почти 50 милиона европейски граждани.\nSergio Paolo Francesco Silvestris (PPE). – (IT) Г-н председател, г-жо върховен представител, госпожи и господа, считам, че обсъждането и разискването в залата сериозно укрепва действията с оглед на срещата на високо равнище през май.\nНяма съмнение относно изказаните от всички идеи: значението на отношенията ни с Канада, важността на партньорството и споделените ни ценности с голямата демократична държава, с която стратегически е необходимо да си сътрудничим.\nБяха повдигнати обаче някои въпроси, които, по мое мнение, и въз основа на мандата, даден ви от Парламента, категорично трябва да бъдат обсъдени и ако е възможно, решени, защото накрая решенията, а не битките имат значение.\nПървият касае необходимостта да се наблегне на принципа на реципрочност по отношение на свободното движение на канадските и европейските граждани. Не съм нито чех, нито румънец, нито българин, а и румънски колеги говориха преди мен, но няма значение, като европейски гражданин считам правата си за също толкова ограбени, ако европейските граждани не могат да се движат свободно из Канада – говоря бързо, защото ме разбирате, г-н председател, но мисля, че ще поискате да повтаря за превода – но няма значение, считам правата си за също толкова ограбени, ако европейските граждани не могат да се движат свободно из Канада, докато канадските граждани могат да се движат свободно из всички европейски държави.\nНататък, по въпроса за избиването на тюлени: винаги се вълнуваме, когато телевизионни програми или разследвания в пресата показват злите, ужасни действия в някои ловни преследвания: в Парламента имаме възможност да огласим мнението си и считам, че следва да спрем да се притесняваме и да протестираме, а да започнем да действаме.\nОтношенията ни с голяма демократична държава като Канада също следва да ни позволят да повдигаме проблеми и изискваме мораториуми. Благодаря на баронеса Аштън за действията, които ще предприеме и ще представи пред Парламента, като започне от срещата на високо равнище през май.\nOlga Sehnalová (S&D). – (CS) Г-жо заместник-председател на Комисията, госпожи и господа, във връзка с предстоящата среща на високо равнище между ЕС и Канада искам да спомена един от основните принципи, на които се основава ЕС. Принципът на солидарността. Тази ценност трябва да бъде застъпена при всички обстоятелства, ако ЕС иска да запази доверието на гражданите си, дори и в случаи, които представляват проблем само за една от държавите-членки. Както беше казано, през юли 2009 г. Канада въведе визи за гражданите на Чешката република. По искане на Чешката република въпросът за визовите отношения с Канада беше включен в дневния ред на заседанието на Съветa на министрите на правосъдието и вътрешните работи през февруари. На заседанието беше изразена солидарност с Чешката република от страна на Румъния, България, Унгария и Словакия, както и съвсем ясно от испанското председателство. Комисията също декларира солидарност, макар че няма конкретно решение на проблема, дори и след обсъжданията в експертните групи. Времето минава и това определено не работи в полза на ЕС и неговите граждани. За гражданите на ЕС от Чешката република, очакването на новия канадски закон относно убежището като условие за отмяна на визите, с 2013 г. като най-близък реалистичен срок, е трудно за преглъщане. Във връзка с това те следователно очакват истинска помощ от ЕС. Ако често говорим за криза с доверието на гражданите в европейските институции, нека потърсим причините в подхода, който, за съжаление, не демонстрира пълна солидарност засега.\nChris Davies (ALDE). – (EN) Г-н председател, надявам се, че върховният представител ще поздрави канадците за дипломатическите им умения, защото имаме какво да научим от тях. На неотдавнашната конференция относно търговията със застрашени видове (CITES) те се обединиха с японските си съюзници, за да победят категорично опита ни да въведем забрана за търговията с червен тон.\nКонференцията относно CITES напомни твърде много за конференцията относно изменението на климата в Копенхаген, където позицията на ЕС беше неясна. Изглежда бяхме прекарали твърде много време в обсъждания между самите нас вместо с другите и накрая бяхме категорично победени.\nЯпония и канадските й съюзници бяха прекарали месеци в преговори, печелене на приятели и купуване на влияние тук-там, за да си спечелят необходимите гласове за желания от тях резултат. Накрая ние изглеждахме несъгласувани, неорганизирани и слаби.\nЧленът на Комисията, отговарящ за околната среда, каза, че това не трябва да се повтаря никога. Той е решен да направи промяна. Подобни конференции обаче се провеждат постоянно по света и трябва да се уверим, че се възползваме изцяло от дипломатическите умения на Европейския съюз, за да гарантираме, че разполагаме с далновидна стратегия, че използваме ресурсите си ефективно и че ще спрем да се целим в по-слабите от нас.\nFranz Obermayr (NI). – (DE) Г-н председател, искам да подчертая един много сериозен проблем, свързан с упражняването на права върху интелектуална собственост в преговорите. Критични коментари от канадски професори по право, а също и от Харвард, показват, че планираното споразумение може да доведе до пълно преразглеждане на канадското авторско право, патенти и търговски марки.\nОт една страна, канадците смятат, че суверенитетът им и правото им да използват своята интелектуална собственост са ограничени. Но от друга страна, строгите и конкретни правила за защита на авторското право и включването на филмите в обхвата на защитата са много, много важни.\nСтрува ми се особено важно включването на интернет във всички обсъждания относно упражняването на права върху интелектуална собственост, защото е невъзможно да се защити интелектуалната собственост в интернет без трансгранични споразумения. Аз подкрепям специална забрана на запис с видео камери в кината. Това трябва да се приложи в Канада. Важно е обаче да намерим компромисен вариант. Следва да подкрепим защитата на интелектуалната собственост, но да се противопоставим на безразборното наблюдение и преследване в интернет.\nРазбира се, също така е важно да вземем предвид, че Канада има различни правни традиции и различна правна система. Това е един много труден проблем, но се надявам, че можем да намерим ефективно решение.\nPaul Rübig (PPE). – (DE) Г-н председател, баронесо Аштън, госпожи и господа, най-важната ни грижа трябва да бъде да осигурим подкрепа за малките и средните предприятия, особено по време на икономическа криза. Тези дружества предоставят работа на две трети от всички работници и генерират 80% от данъка върху доходите. Затова е от съществено значение да се съсредоточим върху предоставянето на възможност за възлагане на обществени поръчки на малките и средните предприятия. Разбира се, техническите разпоредби, с други думи мерките за улесняване на търговията, също трябва да бъдат взети под внимание в споразумението. Това, което искам да знам, е дали има споразумение със Световната търговска организация за включване на основните принципи на преговорите от Доха в споразумението за свободна търговия.\nSilvia-Adriana Ţicău (S&D). – (RO) Г-н председател, г-жо член на Комисията, въздушният транспорт е от съществено значение за сближаването на Европейския съюз и Канада чрез улесняване на превоза на стоки и хора. Споразумението за въздушен транспорт между ЕС и Канада, подписано на 18 декември 2009 г., и споразумението за безопасността на гражданското въздухоплаване между Европейския съюз и Канада, подписано в Прага на 6 май 2009 г., са два важни елемента от трансатлантическия диалог между Европейския съюз и Канада. Първото споразумение е в сила временно до влизането му в сила след ратификация. Съветът все още не е получил уведомление в това отношение.\nВторото споразумение не е влязло в сила временно. Съветът трябва да изпрати предложението за решение на Съвета и текста на споразумението на Европейския парламент за становище.\nПредвид значението на въздушния транспорт в сътрудничеството между Европейския съюз и Канада, искам да Ви попитам, г-жо заместник-председател, кога двете споразумения между Европейския съюз и Канада ще могат практически да влязат в сила.\nFiona Hall (ALDE). – (EN) Г-н председател, Канада е близък съюзник, но ЕС трябва да бъде критичен приятел, когато е необходимо. Поведението на Канада относно изменението на климата е лошо и тя възпрепятства преговорите в Копенхаген. Особена загриженост предизвиква производството на битуминозни пясъци, както г-н Arsenis спомена. Извличането на нефт от битуминозни пясъци изисква много повече енергия, отколкото произвеждането му от други източници, и сериозно замърсява местната околна среда.\nКато се има предвид, че канадското правителство в момента се опитва настоятелно да накара Комисията да отслаби своя подход към измерването на въглеродния диоксид при прилагането на Директивата за качеството на горивото, искам да попитам върховния представител дали ще повдигне въпроса за битуминозните пясъци по време на обсъжданията на срещата на високо равнище.\nКатрин Аштън, заместник-председател на Комисията и върховен представител на Съюза по въпросите на външните работи и политиката на сигурност. – (EN) Г-н председател, разискването беше изключително полезно и ценно в подготовката за срещата на високо равнище. Уважаемите колеги обхванаха широка гама от различни теми и аз ще се уверя, че двамата председатели – на Комисията и на Съвета – които, разбира се, ще бъдат начело на Европейския съюз на срещата на върха, са напълно запознати с повдигнатите въпроси.\nМного благодарна съм за полезния начин, по който членовете на Парламента ми предоставиха информация и ми зададоха въпроси в области, за които трябва да призная, че не знам много – например за въздушния транспорт – и за който ще трябва да науча повече заради тях.\nЩе спомена някои от основните области, които бяха обсъдени. Като цяло общото мнение в Парламента е, че връзката е важна. Може би неудовлетворението, което в известна степен почувствах в залата, се дължи на факта, че осъзнаваме важността на Канада и значението на общите ценности, които споделяме. Неудовлетворението на колегите от държавите, засегнати от визовия проблем, е напълно разбираемо.\nЗапочвам с търговията, тъй като тук бяха фокусирани различни изказвания. Прави сме да целим амбициозно търговско споразумение. Няма да е лесно и от самото начало – всъщност аз започнах търговските преговори – признахме, че поради конкретните интереси на ЕС и Канада преговорите няма да бъдат леки. Все пак следва да бъдем много амбициозни и от двете страни.\nЕдин пример са правата върху интелектуална собственост, където съм силно загрижена, че Канада трябва да гарантира, че разполага с подходящ режим. Знам, че работят по въпроса и че преговорите до момента са изключително позитивни и конструктивни, и нещата се движат с добро темпо.\nСъгласна съм, че трябва да държим комисията по международна търговия напълно информирана и, както каза г-н Bradbourn, всички, особено заинтересовани от Канада, също трябва да бъдат в течение на нещата. Ще има оценка на въздействието, върху която вече се работи, и, разбира се, Парламентът ще изиграе своята роля да одобри или не споразумението, когато то бъде представено. Ролята за Парламента тук е много ясна и основна.\nМога да добавя само две неща. Едното е, че доброто търговско споразумение в действителност е от полза за нашите граждани. Това е целта му. Да гарантира по-голям избор за потребителите и по-големи възможности за работниците. Трябва да гарантираме, че всички наши търговски споразумения предоставят реални възможности в целия Европейски съюз.\nПо въпроса за малките и средните предприятия, който, съгласна съм, е много важен, си спомням, че според статистика, която винаги ми се е струвала много интересна, едва 8% от нашите малки и средни предприятия действително търгуват и едва 3% търгуват извън Европейския съюз.\nВинаги съм смятала и продължавам да смятам, че ако можем да увеличим тези стойности и да предоставим възможности – а обществените поръчки наистина могат да бъдат една от областите, в които има възможност – то това е възможност и в двете посоки за нашите малки и средни предприятия.\nНякои колеги говориха за Арктика, тема, която обсъждахме неотдавна в Парламента. Приемам, че въпросът е много важен, не на последно място защото е свързан с друг важен въпрос, който исках да повдигна преди визите, а именно изменението на климата.\nСпоред нас Канада беше сред държавите, които не направиха достатъчно в преговорите от Копенхаген. Можем да продължим да обсъждаме Копенхаген и несъмнено ще има други възможности със съответния член на Комисията. Останахме доволни, че в Тронната реч от 3 март канадското правителство заяви, че напълно подкрепя споразумението от Копенхаген относно изменението на климата. Това е важно и във връзка със срещата на високо равнище искаме да насърчим и да настояваме Канада да бъде амбициозна, най-вече в увеличаването на целта за ограничаване на последиците за 2020 г.\nМеждународният пазар на емисии е от основно значение за пренасочване на инвестициите към нисковъглеродна икономика и част от това, което сме в състояние да направим в двустранните ни отношения, е да дадем тласък на стратегическите въпроси, свързани с инвестициите, екологосъобразните технологии и сътрудничеството, за да се опитаме да подкрепим всички необходими мерки за ограничаване на последиците от изменението на климата.\nПоследният въпрос – въпросите са много, но избрах да коментирам само три от тях – който, разбира се, искам да повдигна, са визите. Въпросът е изключително важен и както представителите им в залата споменаха, три държави-членки са реално засегнати.\nПолагат се много усилия в опит да решим проблема. Водим сериозен диалог с Канада, много от въпросите са добре познати и Канада трябва да се справи със законодателството, необходимо в бъдеще. Уважаемите колеги с право повдигнаха въпроса и той ще бъде включен в обсъжданията.\nВтората среща на експертната работна група се състоя в Прага за разглеждане на въпросите, свързани конкретно с Чешката република, и то със съдействието на Комисията, така че тя е изцяло ангажирана.\nОтбелязах си и ще взема предвид неудовлетворението на колегите, които посочиха необходимостта да работим по-бързо и по-задълбочено по проблема и да признаем най-важното, че проблемът не е двустранен, а е проблем между Европейския съюз и Канада, и трябва да подходим към него като такъв.\nSebastian Valentin Bodu (PPE), в писмена форма. – (RO) Понастоящем 39 милиона европейски граждани от Румъния, Чешката република и България не могат да пътуват до Канада без виза. Повече от половината от тях, 22 милиона, са румънци. Запазването на визовия режим за влизане в Канада за някои от нас е неприемливо положение, тъй като създава две класи европейски граждани. Свободата на движение на европейските граждани трябва да бъде третирана по един и същи начин, а визовият проблем засяга отношенията между ЕС и Канада, а не двустранните отношения между Канада и съответните държави.\nВ случая с Румъния делът на отказаните визи за румънски граждани е спаднал от 16% на 5% от 2004 до 2008 г. Около 200 000 румънци живеят в Канада, някои от които са влезли чрез официалните имиграционни схеми на канадската държава. Това е една от причините за големия брой заявления за визи. Въпросът за визите беше включен в дневния ред на срещата на високо равнище между ЕС и Канада от Европейския парламент.\nПозицията на ЕС трябва да е прилагането на клаузата за солидарност, ако въпросът не бъде решен до края на 2010 г. Отмяната на визите за държавите-членки ще бъде първият успех за върховния представител по въпросите на външните работи и политиката на сигурност.\nCorina Creţu (S&D), в писмена форма. – (RO) Считам, че един от приоритетните въпроси в дневния ред на срещата на високо равнище между ЕС и Канада, която ще се проведе в Брюксел на 5 май, трябва да бъде отмяната на визите за всички граждани на Европейския съюз на основата на принципа на реципрочност и за да бъде премахната сегашната дискриминация, възпрепятстваща румънските, българските и чешките граждани да посещават Канада без виза.\nСитуацията е още по-необяснима, като се има предвид, че миналата година канадските органи отмениха краткосрочните визи за гражданите на Хърватия, държава, все още преговаряща за членство в ЕС. Румъния постигна значителен напредък през последните няколко години, включително по отношение на някои важни критерии за отмяна на визовия режим. Делът на отказаните визи, на надвишения престой и на заявленията за предоставяне на убежище постоянно спада.\nЕто защо отмяната на визовия режим ще се отрази на развитието, да не говорим, че равното третиране на европейските и канадските граждани ще спомогне за укрепване на взаимното доверие.\n(Заседанието се прекъсва за кратко)\nПОД ПРЕДСЕДАТЕЛСТВОТО НА: г-н LAMBRINIDIS


Самолетни билети до Берлин на специална цена! - Промоции на самолетни билети - Авиокомпания България Ер\nСамолетни билети до Берлин. Пътувай с България Ер!\nот\t€ 120\nРезервирай самолетен билет до/от Берлин с България Ер!\nЕднопосочен билет: от София до Берлин или от Берлин до София от 75 EUR\nДвупосочен билет: София-Берлин-София или Берлин-София-Берлин от 130 EUR


Най-неблагодатните стратегии за печелене на пари\n04 юли 2010 | 07:00 3618\nКогато икономическата ситуация в света е крайно нестабилна, а на всеки му се ще да живее без финансови грижи, хората започват да си търсят допълнителни източници на доходи.\nА ако се окаже източник, който ви позволява да си стоите вкъщи и да печелите, без да се напрягате, това е само плюс. Проблемът е, че подобни методи или са високорискови, или откровено губещи.\nНавярно сте виждали много такива. Те ви предлагат обучение, разбира се платено, което да премине в доходна надомна работа. Добър метод за печалба... на водещия семинара.\nСериозно рисково начинание, в което печелите това, което някой друг губи. И ако не сте посветили живота си на това и не разполагате със значителен капитал, помислете дали да опитвате. Само 15% от FOREX- играчите могат да се похвалят, че това ги е направило богати.\nКойто поне веднъж е ползвал Google, загребвайки тонове спам по електронната поща, знае за „уникалните" предложения да спечелите 10, 20 или 50 долара на час с просто участие в проучване. Нали не мислите, че някой наистина ще ви плати?\nСтава дума за финансовитe пирамиди. Сега внуци и дядовци познават част от схемите, при които компания обещава високи доходи срещу вашите спестявания и дори в началото редовно ви ги плаща. И така докато потокът нови вложители не престане и пирамидата гръмне.\nМногопотребителските онлайн игри още от края на 2009 г. представляват индустрия, носеща 10 млрд. долара годишен доход. Ако прекарвате цялото си свободно време в онлайн игри, ако продавате вътреигрово имущество за реални пари наистина може да спечелите. Достатъчно е споменът за знаменитата покупка на персонаж от World of Warcraft за 10 000 долара през 2007 г. Но за това трябва да играеш денонощно, да забравиш за друга работа... А имаш ли кой да те издържа?\nНякои носят добри доходи от реклама. Повечето от печелившите блогове обаче са притежание на професионални журналисти, които могат да получат и доста сензационна информация. Така че на този фон едва ли вашите разсъждения как малки зелени човечета ще превземат земята ще имат грандиозен успех. Помислете и разчитайте да печелите от блог, само ако генералният секретар на ООН лично коментира въпросните ви човечета.\nДа участвате в медицински експеримент\nУчастието в медицински опити като опитно зайче всъщност е добре платено в западните страни. Ако не получите здравословни проблеми заедно с парите, защото такива случаи наистина има...\nИма два проблема. Първо- класическата математическа задача за разорения играч казва, че всеки играч с ограничен капитал рано или късно губи всичко срещу играча с неограничен капитал (казиното).\nВторо статистиката твърди, че всеки хазартен играч в САЩ, губи средно по 50 000 долара на година, а вероятността да приключи живота си със самоубийство е 20 пъти по-висока от тази при простосмъртните.\nОбщо след изброеното- ако сте решили да печелите от хазарт, просто си хвърлете парите в кошчето и забравете за тях.\nПомощ на милионери\nИма един метод на мошеничество, известен в тесните среди като № 419. Зад него стои вежлива вдовица на милионер или духовник, който в електронната ви поща трогателно ви моли да помогнете да изведете от размирната му страна, например Нигерия, честно придобитите му милиони. Ще получите огромен дял, само пратете малко пари за подкупи на високопоставени чиновници и текущи разходи.\nКоя е банката на 2009 г.?\nСамо 1.14% от спестяванията на българи са във фондове\nЗабележителностите на България струват 100 млрд. евро


Топ 10 Къщи под наем в Маджаре - Почивка.бг\nКъщи в Маджаре на страхотни цени. Резервирайте къща в Маджаре на най-изгодна цена!\nВиж още: апартаменти Маджаре, квартири Маджаре\nСемеен хотел Екорелакс, Мадж ...\nРайонът е център на курортно-туристическия триъгълник Самоков - Боровец - Мальовица, слънчева и защитена котловина в Западна Рила с н. в. 1100-1200 метра. Къщата е с локално парно отопление, баня с тоалетна за всяка стая, интернет, цифрова телевизия, защитен паркинг, градина, детска площадка, ски гардероб, уютна механа с камина. Ски-сезонът ...\nКъща Адвел, Маджаре\nКъща Адвел е разположена в подножието на Рила, на 200 метра от центъра на китното село Маджаре, която пленява с невероятна панорамна гледка и уникално местоположение. Къща за гости Адвел се намира на 70 километра от София, 10 километра от Самоков, 20 километра от Боровец и 13 километра от Мальовица. В близост се намират прекрасни екопътеки ...\nВила Черни искър, Маджаре\nУникалното разположение на вила Черни Искър в подножието на върховете на Рила, красивите тераси на алпийските полета, непосредствената близост до р. Искър, чистият планински въздух и бистра вода, изпълват сетивата и дават неописуем заряд за предизвикателствата на забързаното ежедневие. Вилата разполага с 3 основни самостоятелни ...\nКъща за гости Рила Вю Лодж, Маджаре\nКъща за гости Рила Вю Лодж се намира на 19 км от Боровец. Къщата предлага настаняване в седем стаи със собствен санитарен възел. Предлага още ресторант, градина, общ салон, ски гардероб и безплатно ползване на Wi-Fi интернет.\nПомогнете ни да популяризираме заедно Почивка.бг, поставете следния линк към къщи в Маджаре на Вашата уебстраница:\nМаджаре - филтриране по


Модният гигант Zara изгуби 70% от печалбата си\nНачало Новина Модният гигант Zara изгуби 70% от печалбата си\nСобственикът на марката Zara – Inditex отчете днес спад на нетната си печалба със 70 на сто през 2020-а до 1,1 милиарда евро, съобщи Ройтерс.\nТози резултат е по-нисък от очаквания и се дължи на наложените строги карантини по света и свито търсене в следствие на ограниченията, въведени в борбата за овладяване на Covid-19.\nЗа четвъртото тримесечие на годината нетната печалба на Индитекс се е свила с 53 на сто до 435 милиона евро при продажби за 6,3 милиарда евро, след като в края на годината отново бяха наложени ограничения в Европа. Tова се отрази на продажбите през коледните и новогодишните празници, a близо 15 на сто от магазините на групата по света все още продължават да бъдат затворени заради пандемията.\nШестима анализатори, анкетирани от компанията за маркетинг анализи Refinitiv, очакваха нетната печалба за тримесечието да бъде 602 милиона евро, а 24 анализатори предвиждаха печалба от 1,4 милиарда евро за цялата година.\nИспанският гигант в модната индустрия, който притежава 6829 магазина по света, отчете спад от 28 на сто на продажбите през 2020-а до 20,4 милиарда евро. Безпрецедентното увеличение със 77 на сто на продажбите онлайн, обаче донякъде е неутрализирало отрицателните последици от пандемията\nпредишна статияХърватският музей на илюзията, който предизвиква човешките възприятия, завладя света\nСледваща статияБългария е получила потенциално опасна партида ваксини на Астра Зенека


Онлайн вестник Струма - Здраве - Симптоми на рак на гърлото, които лесно се бъркат с COVID-19\n17 юли 2021 06:12\t 2363 прочита\nСпоред MedikForum. ru, ракът е коварен по това, че често не проявява характерни външни признаци, докато болестта не започне да прогресира. Това се отнася напълно за рака на гърлото. Възниква, когато в клетките на гърлото се развиват генетични мутации, обаче какво точно допринася за такава мутация не е известно.\nАко в процеса на ядене и пиене има състояние на задушаване, кашлица, това може да показва дисфагия, свързана с онкологичния процес в гърлото. Ето защо е важно да сте бдителни: продължителността от време, през която се наблюдава тази промяна, показва необходимостта от посещение на лекар. / zdrave. to\nОще за: рак гърло COVID-19 Още от: Здраве


Новини - Пламен Петков отпадна от Music Idol - slava.bg\n02.04.2009 13:45 | Видян 4549 пъти | Гласували 1\nПо време на елиминациите в Music Idol вчера, любимецът на Мария премери сили с Преслава Мръвкова във "Войната на гласовете", след като останалите две участнички- Соня Мембреньо и Русина Катърджиева бяха спасени от отпадане чрез зрителски вот. Изпълнението на Преслава на "Детелини" обаче й даде преднина и така Пламен се оказа с най-малка зрителска подкрепа.\nСтана ясно, че освен в ефира на bTV Music Idol влезе и в българските училища. Деца от столичното училище "Св. Георги" си направиха собствен вариант на шоуто, като част от тях изиграха ролите на Мария, Фънки и Дони, а двама от малчуганите се изявиха, като новите Иван и Андрей. Ели Раданова и Симона Статева се явиха пред детското жури и въпреки критиките на неговите членове те бяха допуснати до "следващия етап" на детския формат.\nСнощи Дони разкри и новата задача на талантите - следващият понеделник те ще трябва да изпълняват диско хитове от 70-те и 80-те години. На сцената на шоуто заедно с тях ще излязат и танцьорите от Dancing Stars. За следващия си концерт талантите ще се готвят в Банско.\nЕтикети: Music Idol,телевизия,шоу


Геометрични растителни композиции - 📕 книга - store.bg\nКниги Специализирана и техническа литература ... ... ... Геометрични растителни ком...\nТази книга е предназначена за специалистите по озеленяване, ландшафтна архитектура и декоративно растеиневъдство. Тя има за цел да улесни и подпомогне тяхната работа при ръководенето, проектирането, изграждането и поддържането на парковите обекти и градинските центрове. Може да служи като учебно помагало при обучение на студентите по ландшафтна архитектура в Лесотехническия университет. Надяваме се, че ще бъде полезна и за любителите и майсторите-паркостроители, които проявяват интерес към ландшафтното изкуство и декоративните растения и желаят да придобият повече знания и умения.\nСъщност и класификация\nРоля и предназначение\nРастителни видове и форми\nИглолистни дървета и храсти за живи плетове и топиарни форми\nШироколистна дървета и храсти за живи плетове и топиарни форми\nШироколистна дървета, храсти и рози за свободно растящи живи плетове\nШироколистна дървета, храсти и рози за щамбови корони\nКачества на фиданките\nПодбор на видовете по височина\nКалендарни срокове за засаждане\nПоливане и дъждуване\nМулчиране, разрохкване, плевене\nКатегоризиране на живите плетове\nРезитба на формирани живи плетове\nРезитба на свободно растящи живи плетове\nРезитба на щамбови корони\nРезитба на живи плетове и щамбовани корони от рози\nБолести и вредители по отделните растителни родове или растения\nУказател на латинските имена на видовете\nУказател на българските имена на видовете\nЗа да оцениш книгата "Геометрични растителни композиции", избери цифрата отговаряща на твоята оценка по десетобалната система:\nИзползваните в представянето на книгата "Геометрични растителни композиции - Първолета Колева, Росица Петрова, Анелия Пенчева, Ивелина Радилова" текстови, графични и други материали са собственост на носителите на авторските им права.


Душевен френски хотел в сграда 17 век - Красив интериор. Онлайн списание.\nДушевен френски хотел в сграда 17 век\nПреди това околностите на френския Honfleur са били вдъхновени импресионисти и сега това място на брега на Сена е изход за всички, които търсят изискана и спокойна почивка. В миналото тази сграда 17 век е един от най-красивите в района, сега тук La Ferme Saint Simeon кухня, спа и най-добрите гледки към реката. Отвън и отвътре в хотела използвано дърво, пастелни цветове и елементи Провансалски стил. Хората идват тук да се отпуснат. Към това всичко допринася – и уютно, малко селски, но абсолютно романтичен интериор и уютна сенчеста градина и такива предимства цивилизации като спа програми, басейн и ресторант. И също така, ако бъдете в тези части, не забравяйте да се въоръжите с молив и бои и да създадете, дори и да не знаете как да рисувате, вземете огромно удоволствие от атмосферата и пейзажите!\nБЯЛА АПАРТАМ ЕНТА 88 SQ. М.\nАко любимият ви цвят в интериора е бял, то със сигурност


Пеканов: Бъдещият служебен кабинет трябва да финализира Плана за възстановяване - ᐉ Новини от Fakti.bg - България | ФАКТИ.БГ\nПротест в подкрепа на Пучдемонтоку-що\nМанчестър Сити започва опити да привлече звезда на ПСЖпреди 7 минути\nМая Манолова: Отговорността да няма правителство е на ИТН и на БСП преди 21 минути\nНаказаха треньора на Барселонапреди 25 минути\nКристалина Георгиева с важни разкритияпреди 29 минути\nДиляна Попова посреща 40 г. в Парижпреди 33 минути\nСпоред вицепремиера по управление на европейските средства има две големи теми, по които предстои да бъдат водени дискусии с Европейската комисия в двумесечния срок след подаването на Плана - декарбонизацията, въглищните региони и тяхното бъдеще, както и върховенството на закона\nПеканов: Бъдещият служебен кабинет трябва да финализира Плана за възстановяване\nПубликувана: 2 Септември, 2021 20:00\n27 КОМЕНТАРА | ВИДЯНА 1161\nВ момента пред нас има много проблематични теми - една от тях е Планът за възстановяване и устойчивост. Смятам, че в рамките на служебния кабинет успяхме да подобрим текущата му версия, но очевидно той няма да дочака редовно правителство, защото ние имаме нужда от тези средства и един бъдещ служебен кабинет трябва да финализира и подаде този план към Брюксел. Това заяви в предаването "Лице в лице" по bTV вицепремиерът по управление на европейските средства Атанас Пеканов.\nНа никое правителство не му се ще, да разпише плана за заличаване на България, защото ще бъде прокълнато навеки.\nДа остане и в следващия кабинет да си довърши работата\nАМИ ВИЕ КАТО СЕ ОДЗЪЦАХТЕ ....ТРЯБВА ДА ДЙДЕШ СЪВЕТ НА ДРУГИТЕ ФАТМАЦИ....!!!!\nДокато мъдрите се намъдруват, лудите се налудуват...и все лошо за обикновения човек, защото след Тодор Живков в България не случихме на държавници и управлявящи, които да милеят за народа .\nНие няма да подкрепим никое правителство дори нашето.\nКоя работа да довърши бе пенджал ?\nОСТАВКА НА ТИЯ НЕКАДЪРНИ ФАТМАЦИ !!!\nЩоо не го приехте бе пр"е"д"ал ?\nНАЛИ мислите много за народа ????\nДо коментар #5 от "Итн":\nПалячовци! Жалко че толкова народ се подлъга, както и с всички след 10–и ноември 1989г.\nАбе,Пекан,не ни занимавай с кюмура от Мариците и Бобов дол.Както закрихме реакторите на Козлодуй ,така ще закрием и този отрасъл.\n... ОФ... ОФ.. ОШТЕ МИ ТЕКАТ САЛЗИТЕ... КАКВО МИ СЕ СЛУЧИ ДНЕС КАКВО... ИЗЛИЗАМ.. АЗ ДА ТЪРСЯ КОРИЧКА ХЛЯБ ПО КОФИТЕ... ШТОТО ПЕНСИЯТА И КОКАЛИТЕ ЗА КУЧЕТА ИМА ОЩЕ СЕДМИЦАА... ТА ИЗЛИЗАМ АЗ... И СИ РОВЯ... И ПО ЕНО ВРЕМЕ........ СЕ ПОДХЛЪЗНАХ И ПАДНАХ.... ЗАПОЧНАХ ДА.. ОХКААММ.... ХОРА ИСКА ДА МИ ПОМОГНАТ.... НО АЗ ........ КАТО ВИДЯХ В БЛИЗКАТА ДАЛЕЧИНА.\n..... ДВА... ЧИФТА....... ЗЕЛИНИ, ТЪМНО.. ЗЕЛЕНИ ЧУРАПИ ДА СЕ ЗАДАВАТ.... СИ КСЗАХ.... СТОП...\nТЕЗ ХОРА СА ХУЙБАЙ ХОРА... ША ПОМОГНАТ..... ПОМОЛИХ ГИ..... ТОВАРИЩТ... ПАМАГИТЕ МЕНЯ... ПАМАГИТЕ.. МЕНЯ.... ТЕ ДОИДОХА И....... МЕ.... ИЗРИТАХА.... МЕНЯ... БЪЛГАРЦКИЯ.... ПЕНЦИОНЕР.... ПАЧЕ МУ... ТОВАРИЩТ...??!?!!!!!!!!????\nНищо няма да направят продадоха се на СЗО от там джобните са повече\nВчера гледам един клошар да рови в кофата отивам и му подавам пет лева в ръката а той не ги стиска.Погледна ме учудено и пита-Ама защо?Казвам му-Просто така.Тогава ги взе и благодари.Клошарите са по човечни от много имащи се за човеци\nСъжалявам че използвах думата "клошар" не трябваше.Това си беше един човек като нас\nДо коментар #12 от "Гръч":\n... 10 ноември нямаше никакви клошари!!!\nТолкова млад, а толкова изгнил.\nПаляк,нищо не свършихте а много приказвахте… Некадърни и калпави това сте Радевите чеда!\nРАДЕВ ПЕКАН И СЛУЖЕБНИТЕ ПРЕВРАТАДЖИИ ОСТАВКА РАЗСЛЕДВАНЕ ЗАТРИХТЕ БЪЛГАРИЯ ДА УГАЖДАТЕ НА ЕГОТО НА РАДЕВ НАЙ НЕГОДНИЯТ ПРЕЗИДЕНТ ПОДОР РАЗСЛЕДВАНЕ ГЕШЕВ КЪДЕ СИ\nах тази швестерка\nкак ще го опека аз\nМЕСЕЦ БОЙКО ЕИ ПРЕДОСТАВИ НАПЪЛНО...ФИНАЛИЗИРАН ..ПЛАН ЗА РАЗВИТИЕ! САМО ЗАЩОТО ГО ПРРДЛОЖИ БОЙКО, ГО ОТХВЪРЛИХТЕ В ПАРЛАМЕНТА! ПОЧТИ ВСИЧКИ ДЪРЖАВИ ВЕЧЕ ПОЛУЧИХА СВОИТЕ ПАРИ А ССМО БЪЛГАРИЯ, ОЩЕ ..НЯМА ГОТОВ ПЛАН!!!\nОСТАВКА, ФАТМАК ДЕБИЛЕН!\nДо коментар #6 от "Коя работа да довърши бе пенджал ?":\nработата трябва да довършат, защото това не беше план, а презентация, на която се смяха в ЕС! Язък за хвалбите на Томито Дончев, който се покри.\nДо коментар #10 от "ПЕНЦИОНЕР":\nще спреш да ревеш, бе. Рева за 50-те си лева, после рева, че хляба станал пет лева/!/, сега рови в кофите. И чорапи няма да намериш! И си смени диоптъра на очилата, че главните ти букви бодат!\nнаследството на Боко е лошо - и като "анализи", и като лош човешки мат,риЯл! Виете като чакали сега, а преди си налягахте парцалите.\nДо коментар #20 от "ПИЧКАНОВ,..ПИЧКАНОВ,..ОЩЕ ЯНУАРИ":\nПрезентация беше това!\nДо коментар #15 от "Леля":\nстара, а толкова непомъдряла! Язък, лельооо! Боко ги нЕма да се върне!\nДо коментар #22 от "Ти кога":\n... ЕИИИ ПИЧ. Ш.... МНОГО СИ НАЗАД С ИНФОТО... ХЛЯБ З А 5 ЛЕВА ИМА ДА СЪНУЕАШ САМО... РАЗБИРАЕШ....!!!!\nВърви да печеш суджук на Вожда и сложи някоя цикламена рокля, да ти ходи на тена. 😜


ПОЧИВКА НА ОСТРОВ КОРФУ - ChrissAir\n22.05 – 09.10.2022\nСвободно време за плаж и забавления или възможност за допълнителна екскурзия, по желание и срещу допълнително залащане: целодневна обзорна екскурзия: гр. Корфу – дворецът Ахилион – Канони.\nСвободно време за плаж и забавления или възможност за допълнителна екскурзия, по желание и срещу допълнително залащане: целодневна екскурзия до Канала на любовта в Сидари и Палеокастрица.\nСвободно време за плаж и забавления или възможност за допълнителна екскурзия, по желание и срещу допълнително залащане: целодневна екскурзия до Албания – Саранда, Бутринт и Ксамил.\nСвободно време за плаж и забавления или възможност за допълнителна екскурзия, по желание и срещу допълнително залащане: целодневна екскурзия до островите Паксос и Антипаксос.\nСвободно време за плаж и забавления или възможност за допълнителна екскурзия, по желание и срещу допълнително залащане: целодневна екскурзия до Синята лагуна и Сивота с възможност за гмуркане.\nСамолетен билет с директен чартърен полет на авиокомпания Bulgarian Air Charter, •регистриран багаж 20 кг и ръчен багаж 10 кг\nGolden Alexandros hotel 4* STANDARD\nMessonghi Beach Holiday Resort ⭐⭐⭐\nМестоположение: Messonghi Beach Holiday Resort е превъзходна ваканционна дестинация, намираща се на брега на морето, на източния бряг на остров Корфу. Хотелът се намира на пешеходно разстояние от китните селца Мораитика и Месонги. Живописният град Корфу, обект на световното наследство на ЮНЕСКО, и летището са на 22 км северно. Отличен избор за активна младежека и семейна почивка\nХотел: Хотелският комплекс е разположен в обширна територия с озеленени градини, водещи до безопасен плаж от смес от пясък и чакъл и плитките води на Йонийско море.\nПлаж: На брега на морето, плажът е пясъчно-каменист. Удобно ще е да се ползват плажни обувки. Чадъри и шезлонги са срещу заплащане (около 6-7 евро на ден за комплект от два шезлонга и един чадър).\nGolden Sands hotel ⭐⭐⭐\nРесторанти и барове: Хотелът разполага с един основен ресторант с обслужване на блок-маса. Барът край басейна работи от 10:00 до 22:00 ч. Всяка консумация след 22:00 ч. се заплаща допълнително на място. Главният бар работи само в случаите, в които времето не позволява да бъде отворен барът край басейна.\nПлаж: На разположение на клиентите на Golden Sands 3* има няколко плажни ивици. Само на няколко крачки разстояние се намира плаж с чадъри и шезлонги, които са безплатни, за клиентите с консумация, а само на 500 метра от хотела, се намира една от най-обширните и красиви плажни ивици с фин, ситен пясък. Плажът разполага с отделена свободна зона и такава срещу допълнително заплащане, оборудвана с чадъри и шезлонги.\nSentido Apollo Palace ⭐⭐⭐⭐\nGolden Alexandros hotel ⭐⭐⭐⭐\nGolden Alexandros hotel 4* standard се намира в южната част на остров Корфу в курорта Agios Georgios. Хотелът е разположен в близост до красив пясъчен плаж, а на пешеходно разстояние се намират и различни ресторанти, барове и магазини. Спирка на градския транспорт, откъдето автобуси тръгват за почти всички точки на острова и най-вече за столицата, се намира пред самия хотел.\nLabranda Sandy Beach Resort ⭐⭐⭐⭐⭐\nСПА центърът работи от 10.00 до 20.00 часа. Необходима е предварителна резервация. Гостите могат да се освежат в турската баня, парнта баня и сауната или да ползват козметични процедури и масажи. Гостите могат да поддържат добрата си форма във фитнес центъра на хотела. Аниматорският екип разнообразява почивката на гостите с организирането на различни състезания, игри и шоута. Гостите могат да наемат кола, а ако са дошли със своя собствена могат да ползват паркинга на хотела. Хотелът дава възможност за настаняване „All Inclusive”.


Hebei Honde Plastic & Metal Co., Ltd. [Hebei,China] бизнес тип:Manufacturer Основни пазари: Americas , Asia , East Europe , Europe , Middle East , North Europe , Other Markets , Worldwide , Oceania , West Europe износител:91% - 100% CERT,:CE, ISO9001 описание:След инсталирани котви,Пощенска кутия Post Anchor,Pergola Post Anchor\nНачало > Продукти > Заземен винт > Заземен винт за изграждане на парк и град > След инсталирани котви за пергола и пощенска кутия\nQ235 стоманено поцинкован винт за заземяване Свържи се, сега\nНиска цена анкер за заземяване на винт за строителство Свържи се, сега\nПоцинкован винт за земя за пътен знак Свържи се, сега\nРегулируеми метални шпайкове за стълбове Свържи се, сега\nМодел №: HDN 003\nЗаземяващият винт е най-добрият метод на основата на пазара за редица предимства. Винтовите винтови купчини могат да бъдат монтирани много бързо и нейната товароносимост е отлична. За малка винтова земна котва ще бъде достатъчна само една метална пръчка. Винтът за заземяване за изграждане на град спестява време, но също така и усилия и пари. Има безброй приложения за Изграждане на фундаментни винтове, от малки градински сгради до семейни къщи, както и общински инженеринг, проекти за индустриално строителство и дори подводни основи.\nСлед инсталирани котви\nПощенска кутия Post Anchor\nСъединители за котва\nИнсталиране на земни котви\nТежки наземни котви\nФлаг Винтова котва


Новини от Бургас – Етнографският музей отбеляза Трифон Зарезан.\nПразникът беше почетен подобаващо и лозата в двора на музея беше подрязана, така, както повелява традицията.\nЗа поредна година Етнографският музей в Бургас отбеляза Трифон Зарезан. Празникът беше почетен подобаващо и лозата в двора на музея беше подрязана, така, както повелява традицията.\nБългарската традиция повелява рано сутринта стопанката замесва хляб, който украсява с моделирани от тестото лозници с натежали от плод гроздове. Приготвя пълнена с ориз кокошка. Поставя хляба и гозбата в нова шарена торба и я дава на лозаря заедно с бъклица вино.\nНа лозето всеки стопанин се обръща към слънчевия изгрев и се прекръства три пъти. Той отрязва първите три пръчки и полива мястото с червено вино, светена вода и пепел, които пази от трапезата на Бъдни вечер. След това започва зарязването на лозите, а после мъжете си устройват веселби.\nПреди да седнат на общата трапеза насред лозята, те си избират “цар”, когото наричат с името Трифон. На главата на царя мъжете поставят “корона” от лозовите пръчки, които са отрязани най-напред.\nНародният празник се нарича още Трихун, Трифко Трифон пияница или Трифон чипия - легенда за светеца разказва, че си отрязал носа, когато отишъл да зарязва лозите. По-малко известно е, че Свети Трифон е почитан и от соколарите - заради древно предание, според което светецът помогнал на младеж да намери сокола на цар Иван Грозни.\nДнес Музеят ще бъде домакин на традиционната лектория на РИМ - Бургас. Археологът Мирослав Класнаков ще разкаже за потънал край Маслен нос древен кораб и медните слитъци с дисковидна форма, открити в морето.


Тренинг: Интуиция или как да получим достъп до вселенския интернет - monikabalayan.com\nПринципи на възстановяване на зрението\nТренинг: Интуиция или как да получим достъп до вселенския интернет\n„Eдинственото ценно нещо е интуицията."\nНа латински език терминът интуиция означава „взиращ", „проникващ с поглед", „мигновено постигане".\nПсихологът Карл Юнг дава определение на интуицията като процес, при който «ние си представяме съдържанието като готово цяло, без да разбираме по кой начин е създадено това съдържание.»\nТака че, интуицията дава на човек готов отговор без предварителен логичен анализ и този отговор е единствено правилният. Благодарение на интуицията стават велики открития, движи се прогресът, откриват се тайни.\nЗащото информацията за минало, настояще и бъдеще я има сега, и човек може да достигне до истината във всички времеви отрязъци.\nБлагодарение на интуицията се програмират събития, лекуват се нелечими болести, отминават фатални опасности.\nПодаръкът който пази, развива и спестява време, се нарича интуиция.\nНа тренинга ще разберете:\n- какво означава да чувате своята интуиция,\n- какъв е индикаторът за интуицията,\n- как да отличавате кога е интуицията и кога измислицата,\n- как ни помага интуицията да усещаме хората, да усещаме истинските намерения,\n- какви техники има, които развиват интуицията,\n- как да помагате на близките си, благодарение на интуицията\n- ще видите и своето бъдеще, интуицията дава такава възможност\nВсеки участник в тренинга ще разбере, че има перфектна интуиция и доказателство за това ще бъде резултатът на практика по интуицията. Способността да разбираме и да се доверим на своята интуиция, това е майсторството, а иначе всички имат интуиция коята работи 24 часа на ден.\nТренингът за интуицията е прекрасна възможност да прекарате времето си полезно, приятно, ефективно. Техниките, които ще научите на тренинга ще ви помогнат да не правите грешки години напред. А упражнението «Включване към Вселенския интернет» ще ви осигури нови идеи, творчески решения и гениални открития.\nПътят става лек с интуицията!


Свят :: Гърция и Македония се разбраха за името :: Monitor.bg\n08:32 15 Април 2018 880 Видяно 0 Споделяния Коментари\nПостигнат е напредък за по-голямата част от въпросите в спора за името, остават обхвата на използване и името за международна употреба. Това заяви македонският премиер Зоран Заев, след срещата на македонския външен министър Никола Димитров в Охрид с неговия колега Никос Кодзияс.\nСпоред Заев голяма част от нещата са решени и това му дава право да вярва, че има пробив, но посочи, че и това, което е решено, може да се смята за договорено само, ако има окончателен договор. "Бих казал само, че обхватът не е решен и името за международна употреба също. Ние сме много близо до решение, което трябва да бъде потвърдено в частта на идентичността и в частта на националността и езика. Мисля, че сме пред решаването на тези въпроси“, каза Заев.\nПо отношение на гръцките възражения за иредентизъм, македонският премиер смята, че трябва да се намерят формулировки, че „нямаме териториални претенции, че нямаме намерение да променим границата и че нямаме намерение да се месим в наследството на Гърция, едновременно и те в нашето наследство“. Заев потвърди, че ще има референдум за името и въпросът е дали ще бъде веднага след споразумението или преди влизането на Македония в НАТО или в ЕС. За обхвата на използване и гръцкото искане за ерга омнес, Македония е на мнение, че договореното име трябва да бъде само за международна употреба, без промяна на Конституцията, защото домашна употреба на името няма никакво влияние върху Гърция.\nВ петък Димитров коментира, че са били водени „открити и искрени разговори и за първи път е станало дума за временното споразумение и начините, по които трябва да се изпълни евентуалния договор”. „Разговаряхме без да се надхитряваме един друг, имайки предвид нуждите и на другите страна. Преговаряхме и по това по какъв начин да оставим настрани основните грижи на двете страни”, поясни първият дипломат на Македония. "Нашето име е Македония и за това не може да се преговаря или да се променя. Въпросът е да се намери определение, което да отличи нашата държава от географската област Македония, разделена между поне три държави", каза Димитров. Гръцкият министър Кодзияс потвърди, че е направен напредък както на министерско ниво, така и на експертно ниво на работните групи.


Къща Оазис, Град Китен\nКъща Оазис, Китен се намира на централно място в Китен в непосредствена близост до лятното кино. Плажовете Северен и Южен са на около 200 м. Къща Оазис разполага с 2 двустайни апартамента (непреходни, единият е с климатик) за 4+1 човека; една семейна стая също с климатик за 3 +1 човека; две стаи със спалня+разстегателен фотьойл за трима възрастни или семейство с 2 малки деца; и едно малко студио с две стаи в едната има 2 легла, а в другата 1 легло. Всички стаи са със самостоятелен санитарен възел,Тв, кабелна, хладилници и тераси. На партера се намира ресторант-градина.\nГрад Китен, Община Приморско, ул.Бриз 12


Новини Archives - Страница 14 от 1773 - | Page 14\nТака ще се защити икономиката на страната Ако е необходимо Франция е готова да национализира изпадналите в затруднение компании поради разпространението от коронавирус. Това ще бъде направено с цел да се защити икономиката на страната ни, каза френският министър на финансите Бруно льо Мер. “Няма …\nдобавена в\tвторник, март 17, 2020\tот Грозев 0\nCOVID-19 СПРЯ РАБОТАТА И ПО ЛОТ 3.1. НА АМ „СТРУМА“\nПродължава работата по мостовете и тунелите в участъка „Грома-Холд”, една от фирмите от консорциума, строящ ЛОТ-3.1. на АМ „Струма” от Благоевград до Симитли, спря работа заради коронавируса, предаде БГНЕС. Бившата „Агромах” спря работа в събота, ден след обявяване на извънредното положение. Четвърти ден по трасето …\nОт края на седмицата вода ще има от 6 до 22 часа Нивото на язовир “Студена” е вече над 8 милиона кубика. Това съобщи пред БНТ кметът на Перник Станислав Владимиров. “На края сме на няколкомесечно огромно изпитание. Хубавата новина е, че природата е благосклонна …\nВЪНШНО МИНИСТЕРСТВО ПУБЛИКУВА АКТУАЛНИТЕ ОГРАНИЧЕНИЯ НА ПРИДВИЖВАНЕТО В ЕВРОПА И ПО СВЕТА\nМинистерството на външните работи оповести актуални мерки и ограничения на придвижването в Европа и по света: Естония – От 17 март Естония затваря границите за чуждестранни граждани . Въвеждат се въвеждат мерки, позволяващи на естонците или притежателите на разрешително за пребиваване да влизат в страната. Установени …\nМУТАФЧИЙСКИ ПРЕДЛАГА ДА СЕ ЗАБРАНИ ПОВЕЧЕ ОТ ДВАМА ВЪЗРАСТНИ ДА СЕ СЪБИРАТ НА ОТКРИТИ ПРОСТРАНСТВА\nРегистрирани са 5 нови случая на коронавирус тази нощ 67 са вече заразените у нас. Това е с петима души повече спрямо вчера вечерта. Това съобщи началникът на Централния оперативен щаб и началник на ВМА ген. Венцислав Мутафчийски на редовния сутрешен брифинг в Академията. „Рано …\nПРЕЗИДЕНТЪТ РАДЕВ: „ЗДРАВЕТО НА БЪЛГАРСКИЯ БИЗНЕС И ГРАЖДАНИТЕ НЕ МОЖЕ ДА ЧАКА“\nДържавният глава се срещна с национално представителни работодателски организации Коронавирусът поставя на изпитание бизнеса и всеки български гражданин. Точно в този момент обаче трябва да мислим за България след вируса. Това заяви в откриващата си реч президентът Румен Радев на среща с национално представителни работодателски …\nдобавена в\tпонеделник, март 16, 2020\tот Грозев 0\nВТОРИ ЗАРАЗЕН С КОРОНАВИРУС В БАНСКО\n78-годишен британски гражданин е дал положителна проба Втори случай на заразен британски гражданин в Банско бе потвърден днес, информацията съобщи на извънреден брифинг кметът на града Иван Кадев, предаде БГНЕС. Заразеният мъж е на 78-годишна възраст, гражданин на Великобритания е, и от две години не …\nМВР с пълна мобилизация за спазване на противовирусните мерки Всички, които имат наложена мярка “карантина”, призовавам да я спазват, тъй като санкциите са големи. Над 400 души са под карантина в цялата страна, като за проверката на спазването им е наложена пълна мобилизация на МВР …\nБългарският лекарски съюз публикува на официалната си страница информация как да разпознаем и как да се предпазим от коронавируса. Информацията е на д-р Иван Играчев от град Пазарджик. COVID-19 продължава да е грипоподобен вирус със симптомокомплекс, напълно покриващ се с грипната комбинация за годината. Вирусът …\nОЩЕ 10 ЧОВЕКА ПОД КАРАНТИНА В ХОТЕЛА В БАНСКО ЗАРАДИ БРИТАНЧЕТО С КОРОНАВИРУС\nСки зона Банско продължава да работи въпреки призивите на властите Още десет души посетители е имало в хотела със заразеното дете от Англия в хотела в Банско. В петък в хотела са пристигнали петима души от Англия – двама възрастни и три деца, като родствената …\nСтраница 14 от 1773


Иън Сомърхолдър се завръща като убиец на вампири - Tialoto\n17 април 2018 09 00\nЗвездата от „Дневниците на вампира“ ще търси лек срещу вампиризма в нов сериал\nИън Сомърхолдър се завръща на малкия екран в нова вампирска сага. Звездата от „Дневниците на вампира“ се присъедини към екипа на продукцията V-Wars, продуцирана от Netflix и базирана отново на комикс, както повечето актуални сериали в момента.\nВ сериала, чийто първи сезон ще излезе в 10 епизода, Сомърхолдър влиза в ролята на д-р Лутър Суан. Героят му се е вкопчил в идеята да излекува най-добрия си приятел Майкъл Файн който става чудовище, след като е ухапан от кръвопиец, пише The Hollywood Reporter.\n„Не сме се и надявали на по-добър избор за главна роля от Иън Сомърхолдър, който има невероятен опит в жанра покрай дългогодишното си участие в „Дневниците на вампира“, в образа на д-р Суан, който е творческата сила зад този сериал, както и режисьор на сезона. Много сме развълнувани от възможността да си партнираме с Netflix“, сподели Дейвид Озер, един от ексклузивните продуценти на сериала.\nВсе още не е ясно с кои актьори ще си партнира Иън, нито е обявена премиерна дата за пилотния епизод. Припомняме, че Сомърхолдър приключи дългогодишното си участие в „Дневниците на вампира“ в края на 2017 – продукция, в която не само играеше главна роля, но и на която бе продуцент и режисьор.\nИън Сомърхолдър сериал вампири\nпродава, Къща, 270 m2 Пазарджик област, с.Калугерово, 0 EUR\nпродава, Парцел, 2710 m2 Велико Търново, Широк център, 270000 EUR\nпродава, Четиристаен апартамент, 117 m2 Хасково, Дружба, 62000 EUR


Купата по волейбол ще се решава в Добрич - Труд\nСъбота 31.10.20 / 04:05\nСъбота / 31.10.2020 / 04:05\nКупата по волейбол ще се решава в Добрич\nДобрич ще домакинства на финалната шестица за Купата на България при мъжете, реши ръководството на Националната волейболна лига. Мачовете, в които ще бъде определен носителят на трофея, са от 25 до 30 април в зала „Добротица“. Шампионът „Добруджа 07“ и защитаващият трофея от миналата година „Нефтохимик 2010“ са в група „А“ в компанията на „Черно море“.\nТимът от Варна е аутсайдер, но ще се подсили с бившия национал Данаил Милушев. След края на сезона в Полша, където играе за „Шчечин“, волейболният ас започва тренировки с „моряците“.\n„Имаме предвид и други имена и може да комплектоваме доста класен отбор - заяви Красимир Илиев, президентът на „Черно море“. - Вече играхме с „Нефтохимик“ и загубихме 0:3, но беше добър мач. Не мисля, че те са непреодолими.“\nВ група „Б“ са ЦСКА, „Пирин“ (Разлог) и „Монтана Волей“. Първите два отбора от всяка група се класират за полуфиналите.\nСтарши треньорът на женския тим на „Левски“ Радослав Бакърджиев пък се надява тимът му да стигне финал на държавното първенство, след като отстрани ЦСКА с 2-1 победи в серията. „Сините“ спечелиха с 3:1 третия мач от вечното дерби и ще имат за съперник „Раковски“ (Димитровград).\n„Надиграхме категорично „червените“ на сервис и на посрещане, както и с крайните нападателки - похвали своите Бакърджиев. - Очаквам оспорвани мачове с „Раковски“. Целта е да играем на финал.“


Кризата е възможност за нов световен ред - e-vestnik.bg\nНовата американска администрация се готви да встъпи в длъжност във време на сериозни финансови и международни кризи, затова може би изглежда парадоксално да се твърди, че самите неуредици в същността на международната система предоставят уникална възможност за съзидателна дипломация. Тази възможност съдържа едно привидно противоречие. На определено ниво финансовият срив представлява сериозен удар по репутацията на Съединените щати. Въпреки че американските политически преценки често са се оказвали противоречиви, американската рецепта за световен финансов ред като цяло не е била оспорвана. Сега сред ръководните фигури в САЩ се шири разочарование от нея.\nВ същото време мащабът на бедствието прави невъзможно останалият свят да се спотайва зад американското надмощие или зад американските провали. Всяка страна ще трябва да направи преоценка на приноса си за бушуващата криза. Всяка ще се стреми, доколкото е възможно, да се разграничи от условията, породили срива. Същевременно всяка ще бъде длъжна да се изправи пред факта, че дилемите й могат да бъдат разрешени единствено чрез общо действие.\nДори най-богатите страни са застрашени от намаляващите ресурси. Всяка ще трябва да преформулира националните си приоритети. Ако възникне система от съвместими приоритети, ще се появи нов международен ред. Той обаче ще се фрагментира катастрофално, ако различните приоритети не могат да се съгласуват.\nСъществуващата международна финансова система достигна най-ниската си точка точно когато по света се развиват паралелни политически кризи. Никога не е имало толкова много трансформации по едно и също време в толкова много различни части на света, като при това те стават глобално достъпни чрез мигновената комуникация. Алтернативата на новия международен ред е хаосът.\nВсъщност финансовите и политическите кризи са тясно свързани отчасти защото през периода на икономическо изобилие се отвори празнина между икономическото и политическото устройство на света. Икономическият свят се глобализира. Институциите му обхващат целия свят и действат чрез принципи, които приемат, че световните пазари се саморегулират.\nФинансовият срив разкри тази заблуда. Той направи очевидна липсата на глобални институции, които да омекотяват удара и да променят тенденцията. Неизбежно, когато засегнатите общества се обърнаха към своите национални политически институции, те се ръководеха главно от съображенията на вътрешната политика, а не на световния ред. Всяка голяма страна се опита най-вече сама да разреши непосредствените си проблеми и да отложи общото действие за по-късен етап, когато влиянието на кризата намалее. Появиха се т.нар. спасителни пакети, приемани на парче от всяка държава – главно чрез заместване на вътрешния заем, който беше основната причина за бедствието, с привидно неограничения правителствен заем. Засега това допринесе единствено за спиране на първоначалната паника.\nНов международен ред няма да има нито в политическата, нито в икономическата област, докато не се появят общи правила, които да служат като ориентир за страните. Накрая, съгласуваност между политическата и икономическата система може да се постигне само по два начина: като се създаде международна политическа регулаторна система, която да има същия обхват като тази на икономическия свят; или като бъдат смалени икономическите единици до размер, с който политическите структури могат да се справят. Това вероятно ще доведе до нов меркантилизъм, може би на регионално равнище.\nБезспорно предпочитаният изход е едно ново глобално споразумение от типа на това от Бретън Уудс. Ролята на Америка в това начинание ще бъде решаваща. Парадоксално е, че американското влияние ще бъде толкова по-голямо, колкото по-умерено е поведението ни; ние трябва да смекчим нравоучителния тон, който характеризираше твърде много американски позиции, особено след разпадането на Съветския съюз. Това ключово събитие и последвалият период на почти необезпокояван глобален растеж допринесоха твърде много за това, световният ред да се отъждествява с приемането на американските идеи, включително вътрешнополитическите ни предпочитания.\nРезултатът беше някаква присъща склонност към едностранни действия, от което обикновено се оплакваха европейските критици, или пък някаква настойчивост за обсъждания, чрез която държавите биваха поканени да докажат, че са годни да влязат в международната система, като се подчинят на американските правила.\nОт встъпването в длъжност на президента Джон Ф. Кенеди преди половин век не е имало друга администрация, която да влиза във властта, натоварена с толкова много очаквания. Няма друг случай, при който всички основни актьори на световната сцена да са заявявали открито своето желание да предприемат преобразуванията, наложени им от световната криза, в сътрудничество със Съединените щати.\nНовоизбраният американски президент Барак Обама на пресконференция във Вашингтон. Снимка: Ройтерс\nНеобикновеното влияние на новоизбрания президент върху представите на хората е важна част от оформянето на нов световен ред. Но то очертава една възможност, а не политика. Истинското предизвикателство е общата загриженост у повечето страни и у всички водещи държави във връзка с икономическата криза, както и общият страх от джихадисткия тероризъм да се оформят в обща стратегия, подкрепена от разбирането, че новите въпроси като разпространението на оръжия, енергетиката и промените в климата не могат да се решат на национално или регионално ниво.\nНай-голямата грешка, която може да направи новата администрация, е да разчита на първоначалната си популярност. Духът на сътрудничество в настоящия момент трябва да се насочи към една голяма стратегия, преодоляваща противоречията от близкото минало.\nВсъщност бремето на американската склонност към едностранни действия има известни основания. Освен това то се превърна в оправдание за съществено различие между Европа и САЩ: САЩ все още се държат като национална държава, способна да поиска от своите граждани жертви в името на бъдещето, докато за Европа, която е на пътя между изоставянето на националните рамки и непостигнатата политическа замяна, е много по-трудно да загърби настоящите ползи. Ето защо тя се съсредоточава върху „меката сила“. Повечето атлантически противоречия са по същество и само бегло засягат процедурни въпроси; при всички положения щеше да има конфликт, колкото и интензивни да бяха консултациите. Атлантическото партньорство ще зависи много повече от общите политики, отколкото от съгласуваните процедури.\nРолята на Китай в един нов световен ред е също толкова решаваща. Отношенията, които двете страни установиха главно като стратегически замисъл за сдържането на общ противник, се превърнаха през десетилетията в стълб на международната система. Китай направи възможно разюзданото американско потребление, като купи американския дълг; Америка помогна за модернизацията и реформирането на китайската икономика, като отвори пазарите си за китайските стоки. И двете страни надцениха трайността на това споразумение. Но докато действаше, то поддържаше невиждан глобален растеж. Освен това то намали безпокойството от ролята на Китай, след като той се изяви в пълна степен като приятелска свръхсила. Стигна се до единодушното мнение, че ако тези стълбове на международната система са във враждебни отношения, това би сринало голяма част от постигнатото и не би било от полза за никого. Това убеждение трябва да се запази и укрепи.\nНеобходимо е сътрудничество между двете страни на Тихия океан за справяне с последиците от финансовата криза. Сега, когато световният финансов срив опустоши китайските износни пазари, Китай набляга на развитието на инфраструктурата и на вътрешното потребление.\nБързото превключване на скоростите няма да е лесно и китайският растеж може да падне временно под 7,5-те процента, които китайските експерти винаги са определяли като линия, под която има риск за политическата стабилност. Америка се нуждае от сътрудничеството на Китай, за да се справи със сегашния си счетоводен дисбаланс и да направи така, че разрастващият се дефицит да не разпали опустошителна инфлация.\nВъпросът за вида на глобалния икономически ред, който ще възникне, зависи до голяма степен от това, какви ще бъдат отношенията между Китай и Америка през следващите няколко години. Един разочарован Китай може да погледне по друг начин на специалната регионална азиатска структура, за която вече има условия в лицето на формулата „АСЕАН плюс три“ (форум за координиране на сътрудничеството между държавите членки на Асоциацията на страните от Югоизточна Азия (АСЕАН) и трите източноазиатски държави Китай, Япония и Южна Корея).\nВ същото време, ако протекционизмът в Америка се засили или ако Китай започне да бъде разглеждан като противник в дългосрочен план, може да се сбъдне едно самоизпълняващо се пророчество, което да осуети изгледите за глобален ред. Подобно връщане към меркантилизма и дипломацията от 19-и век би разделило света на съперничещи си регионални сили, което би имало опасни последици в дългосрочен план.\nКитайско-американските отношения трябва да бъдат издигнати на ново равнище. Сегашната криза може да бъде преодоляна единствено чрез изграждането на чувство за обща цел. Въпроси като разпространението на оръжия за масово унищожение, енергетиката и околната среда изискват засилване на политическите връзки между Китай и Съединените щати.\nТова поколение лидери има възможността да превърне транстихоокеанските отношения в намерение за обща съдба, както до голяма степен стана с трансатлантическите отношения в периода непосредствено след войната – с тази разлика, че сега предизвикателствата са по-скоро политически и икономически, отколкото военни.\nПодобно виждане също така трябва да отвори вратите за страни като Япония, Корея, Индия, Индонезия, Австралия и Нова Зеландия – или като част от транстихоокеанските структури, или в регионални споразумения, занимаващи се с конкретни въпроси като енергетиката, разпространението на оръжия и околната среда.\nСложността на зараждащия се свят изисква Америка да възприеме по-исторически подход, а не да се ръководи от настояването, че окончателното решение на всеки проблем се изразява в програми с конкретни времеви рамки, което доста често е съобразено с нашия политически процес. Трябва да се научим да действаме според това, което е постижимо, и да сме готови да преследваме крайните цели стъпка по стъпка.\nЕдин международен ред може да бъде дълготраен единствено ако участниците в него споделят не само грижата за изграждането му, а и за неговата сигурност. По този начин Америка и потенциалните й партньори имат уникалната възможност да превърнат време на криза във визия за надежда.\n*Хенри Кисинджър е бивш съветник по националната сигурност и държавен секретар в администрациите на президентите Ричард Никсън и Джералд Форд.\nЕтикети: Китай, криза, Обама